Source: http://docplayer.fi/3675766-Tyoryhmamietinto-2007-20-ipr-asioiden-tuomioistuinkasittelyn-keskittaminen.html
Timestamp: 2017-10-17 00:20:15+00:00
Document Index: 17482308

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

TYÖRYHMÄMIETINTÖ 2007:20. IPR-asioiden tuomioistuinkäsittelyn keskittäminen - PDF
TYÖRYHMÄMIETINTÖ 2007:20. IPR-asioiden tuomioistuinkäsittelyn keskittäminen
Download "TYÖRYHMÄMIETINTÖ 2007:20. IPR-asioiden tuomioistuinkäsittelyn keskittäminen"
1 TYÖRYHMÄMIETINTÖ 2007:20 IPR-asioiden tuomioistuinkäsittelyn keskittäminen
2 TYÖRYHMÄMIETINTÖ 2007:20 IPR-asioiden tuomioistuinkäsittelyn keskittäminen OIKEUSMINISTERIÖ HELSINKI 2007
3 ISSN (nid.) (PDF) Oikeusministeriö Helsinki
4 KUVAILULEHTI O I K E U S M I N I S T E R I Ö Julkaisun päivämäärä Tekijät (toimielimestä: toimielimen nimi, puheenjohtaja, sihteeri) Puheenjohtaja: Pekka Nurmi Sihteeri: Aki Rasilainen Julkaisun laji Työryhmämietintö Toimeksiantaja Oikeusministeriö Toimielimen asettamispäivä Julkaisun nimi IPR-asioiden tuomioistuinkäsittelyn keskittäminen Julkaisun osat Tiivistelmä Työryhmän tehtävänä on ollut harkita, tulisiko immateriaalioikeuksien käsittelyä keskittää ja missä laajuudessa keskittäminen olisi tarkoituksenmukaisinta toteuttaa. Keskittämisen vaihtoehtoina ovat olleet Helsingin käräjäoikeus tai markkinaoikeus. Työryhmä pitää immateriaalioikeusasioiden käsittelyn keskittämistä välttämättömänä. Immateriaalioikeuksilla on kasvava merkitys kansantaloudessa ja kansainvälisessä yritystoiminnassa. Asiantuntemus oikeuksien käsittelyssä voidaan turvata vain keskittämällä asioita samaan oikeuspaikkaan. Vertailtaessa Helsingin käräjäoikeutta ja markkinaoikeutta keskittämisen vaihtoehtoina työryhmä on arvioinut eri immateriaalioikeusasioiden soveltuvuutta samassa oikeuspaikassa käsiteltäviksi. Oikeuksien rekisteröintiä koskevien muutoksenhakuasioiden siirtämistä patentti- ja rekisterihallituksen valituslautakunnasta Helsingin käräjäoikeuteen vaikeuttavat perustuslain säännökset ylimmistä tuomioistuimista ja niissä käsiteltävistä asioista. Markkinaoikeus on erityistuomioistuin, jossa käsiteltävistä asioista voidaan säätää erikseen lailla. Työryhmä on kiinnittänyt huomiota myös siihen, että markkinaoikeudessa nykyisin käsiteltävät kilpailuasiat soveltuvat hyvin käsiteltäviksi samassa oikeuspaikassa immateriaalioikeuksien kanssa. Immateriaalioikeuksien käsittely ehdotetaan keskitettäväksi markkinaoikeuteen. Tärkeimmät markkinaoikeuteen siirrettävät asiaryhmät olisivat: - patentti- ja rekisterihallituksen valituslautakunnassa käsiteltävistä asioista valitukset väitteisiin ja mitättömäksi julistamisvaatimuksiin annetuista teollisoikeuksia koskevista rekisteröintiratkaisuista, - Helsingin käräjäoikeudessa käsiteltävistä asioista teollisoikeuksia koskevat riita- ja turvaamistoimiasiat sekä teollisoikeuksien rekisteröinnin kumoamista koskevat asiat, - yleisissä tuomioistuimissa käsiteltävistä asioista tekijänoikeuksia koskevat riita- ja turvaamistoimiasiat. Muutosta markkinaoikeuden ratkaisuun haettaisiin yleisistä tuomioistuimista siirrettävissä asioissa korkeimmalta oikeudelta ja patentti- ja rekisterihallituksen valituslautakunnasta siirrettävissä asioissa korkeimmalta hallintooikeudelta. Avainsanat: (asiasanat) immateriaalioikeudet, markkinaoikeus, oikeudenkäyntimenettely, muutoksenhaku, toimivaltainen tuomioistuin Muut tiedot (Oskari- ja HARE-numero, muu viitenumero) OM 14/41/2007, OM019:00/2007, 15/41/2003, OM017:00/2003 Sarjan nimi ja numero Oikeusministeriön työryhmämietintöjä 2007:20 Kokonaissivumäärä Jakaja Edita Prima Oy Kieli suomi ISSN Hinta 15,00 Kustantaja Oikeusministeriö ISBN (nid.) (PDF) Luottamuksellisuus julkinen
5 PRESENTATIONSBLAD J U S T I T I E M I N I S T E R I E T Utgivningsdatum Författare (uppgifter om organet: organets namn, ordförande, sekreterare) Ordförande: Pekka Nurmi Sekreterare Aki Rasilainen Typ av publikation Arbetsgruppsbetänkande Uppdragsgivare Justitieministeriet Datum då organet tillsattes Publikation (även den finska titeln) Koncentrering av domstolsbehandlingen av IPR-ärenden (IPR-asioiden tuomiostuinkäsittelyn keskittäminen) Publikationens delar Referat Arbetsgruppen har haft som uppgift att överväga om huruvida immaterialrättsbehandlingen skall koncentreras och i vilken omfattning en koncentrering är ändamålsenlig. Alternativen för koncentreringen har varit Helsingfors tingsrätt och marknadsdomstolen. Arbetsgruppen anser att en koncentrering av immaterialrättsbehandlingen är nödvändig. Immateriella rättigheterna får en allt större betydelse inom nationalekonomin och internationell företagsverksamhet. Sakkunskapen vid behandlingen av rättigheterna kan tryggas endast genom en koncentrering av ärendena till ett forum. Då arbetsgruppen jämfört Helsingfors tingsrätt och marknadsdomstolen som alternativ för koncentreringen har den bedömt hur väl olika immaterialrättsliga ärenden lämpar sig att behandlas vid samma forum. En överföring av besvärsärenden beträffande registrering av rättigheter från patent- och registerstyrelsens besvärsnämnd till Helsingfors tingsrätt försvåras av grundlagens bestämmelser om de högsta domstolarna och de ärenden som skall behandlas vid dem. Marknadsdomstolen är en specialdomstol, vars ärenden separat kan stadgas i lag. Arbetsgruppen har också fäst avseende vid att de konkurrensärenden som för närvarande behandlas vid marknadsdomstolen väl lämpar sig för behandling vid samma forum som de immateriella rättigheterna. Arbetsgruppen föreslår att immaterialrättsbehandlingen skall koncentreras till marknadsdomstolen. De viktigaste grupperna av ärenden som överförs till marknadsdomstolen är: - av ärenden som behandlas vid patent- och registerstyrelsens besvärsnämnd, de ärenden som avser besvär över registreringsavgöranden beträffande invändningar mot och ogiltigförklaranden av industriella rättigheter, - av ärenden som behandlas av Helsingfors tingsrätt, tvisteärenden som gäller industriella rättigheter och ärenden som avser säkringsåtgärder samt upphävande av registrering i fråga om industriella rättigheter, - av ärenden som behandlas av allmän domstol, tvisteärenden i anslutning till upphovsrätt och ärenden som gäller säkringsåtgärder i anslutning till upphovsrätt. Ändring i marknadsdomstolens beslut skall i de ärenden som överförs från allmän domstol sökas hos högsta domstolen och i de ärenden som överförs från patent- och registerstyrelsens besvärsnämnd hos högsta förvaltningsdomstolen Nyckelord immateriella rättigheter, marknadsdomstolen, rättegångsförfarande, ändringssökande, behörig domstol Övriga uppgifter (Oskari- och HARE-nummer, andra referensnummer) JM 14/41/2007, JM019:00/2007, JM 15/41/2003, JM017:00/2003 Seriens namn och nummer Justitieministeriets arbetsgruppsbetänkanden 2007:20 Sidoantal Distribution Edita Prima Ab Språk finska ISSN Pris 15,00 Förlag Justitieministeriet ISBN (nid.) (PDF) Sekretessgrad Offentligt
6 O i k e u s m i n i s t e r i ö l l e Oikeusministeriö asetti työryhmän, jonka tehtävänä on ollut selvittää immateriaalioikeusasioiden käsittelyn kehittämisvaihtoehtoja. Työryhmän työ on jatkoa asetetun työryhmän mietinnölle Aineettomia oikeuksia koskevien asioiden käsittely (oikeusministeriön työryhmämietintö 2005:2) ja siitä saadulle lausuntopalautteelle. Työryhmän on tullut selvittää, miten immateriaalioikeusasioiden keskittäminen voitaisiin toteuttaa tarkoituksenmukaisella ja asiantuntemuksen turvaavalla tavalla. Tässä tarkoituksessa työryhmän on tullut tarkastella erityisesti seuraavia kysymyksiä: 1) missä laajuudessa olisi tarkoituksenmukaista keskittää immateriaalioikeusasioiden käsittely, 2) tulisiko immateriaalioikeusasioiden käsittely keskittää Helsingin käräjäoikeuteen vai markkinaoikeuteen, 3) minkä asiaryhmien osalta keskittäminen olisi tarkoituksenmukaista toteuttaa, jos immateriaalioikeusasioiden käsittely keskitettäisiin Helsingin käräjäoikeuteen, 4) minkä asiaryhmien osalta keskittäminen olisi tarkoituksenmukaista toteuttaa, jos immateriaalioikeusasioiden käsittely keskitettäisiin markkinaoikeuteen, 5) mitkä olisivat eri toteuttamisvaihtoehtojen taloudelliset, henkilöstöhallinnolliset, organisatoriset ja yhteiskunnalliset vaikutukset. Työryhmän on asettamispäätöksen mukaan tullut kiinnittää huomiota myös mahdollisiin suunnitelmiin muuttaa markkinaoikeuden toimivaltaa. Työryhmän työ on pohjatyötä mahdolliselle lainvalmistelulle.
7 Työryhmän puheenjohtajana on toiminut ylijohtaja Pekka Nurmi oikeusministeriöstä ja jäseninä patenttineuvos Pia Hjelt Patenttitoimisto Borenius & Co Oy Ab:stä, hallitusneuvos Heikki Liljeroos oikeusministeriöstä, johtava asiantuntija Tytti Peltonen Elinkeinoelämän keskusliitto EK:sta sekä hallitusneuvos, sittemmin neuvotteleva virkamies Antti Riivari kauppa- ja teollisuusministeriöstä. Työryhmän sihteerinä on toiminut lainsäädäntöneuvos Aki Rasilainen oikeusministeriöstä. Työryhmä on kokoontunut 15 kertaa. Se on kuullut asiantuntijoina asianajaja Hanna Maija Eloa, Kristiina Harenkoa, Keijo Heinosta, Rainer Hilliä, linjanjohtaja Eija Nuorlahti-Solarmoa, toiminnanjohtaja Antti Kotilaista, ylituomari Kimmo Mikkolaa, presidentti Pekka Hallbergia ja Pauliine Koskeloa, pääjohtaja Martti Enäjärveä, käräjätuomari, osastonjohtaja Tarja Honkasta, ylitarkastaja Anssi Kartilaa sekä johtaja Jukka Liedestä. Työryhmä pitää immateriaalioikeusasioiden käsittelyn keskittämistä välttämättömänä. Immateriaalioikeuksilla on kasvava merkitys kansantaloudessa ja kansainvälisessä yritystoiminnassa. Asiantuntemus oikeuksien käsittelyssä voidaan turvata vain keskittämällä asiat samaan oikeuspaikkaan. Työryhmä ehdottaa immateriaalioikeuksien tuomioistuinkäsittelyn keskittämistä markkinaoikeuteen. Tärkeimmät markkinaoikeuteen siirrettävät asiaryhmät olisivat: - patentti- ja rekisterihallituksen valituslautakunnassa käsiteltävistä asioista valitukset väitteisiin ja mitättömäksi julistamisvaatimuksiin annetuista teollisoikeuksia koskevista rekisteröintiratkaisuista. - Helsingin käräjäoikeudessa käsiteltävistä asioista teollisoikeuksia koskevat riita- ja turvaamistoimiasiat sekä teollisoikeuksien rekisteröinnin kumoamista koskevat asiat. - yleisissä tuomioistuimissa käsiteltävistä asioista tekijänoikeuksia koskevat riita- ja turvaamistoimiasiat. Muutosta markkinaoikeuden ratkaisuun haettaisiin yleisistä tuomioistuimista siirrettävissä asioissa korkeimmalta oikeudelta ja patentti- ja rekisterihallituksen valituslautakunnasta siirrettävissä asioissa korkeimmalta hallinto-oikeudelta. Työryhmä esittää asian jatkovalmistelua varten myös suuntaviivoja asioiden käsittelyjärjestykseksi markkinaoikeudessa.
8 Saatuaan työnsä valmiiksi, työryhmä kunnioittavasti luovuttaa mietintönsä oikeusministeriölle. Helsingissä 20 päivänä joulukuuta 2007 Pekka Nurmi Pia Hjelt Heikki Liljeroos Tytti Peltonen Antti Riivari Aki Rasilainen
9 1 SISÄLLYS 1.1. Tausta Immateriaalioikeudet ja niiden käsittely Aikaisempi työryhmämietintö Ehdotuksesta saatu lausuntopalaute Toimeksianto Tehtävän suorittamisesta Nykytila ja tulevaisuuden näkymät Nykytila Muutosnäkymät muissa pohjoismaissa ja EU:ssa Nykytilan arviointi Keskittämisen tavoite Keskittämisen vaihtoehdot Yleisiä reunaehtoja Perustuslaista ja kansainvälisistä sitoumuksista johtuvat vaatimukset Tuomioistuinorganisaation kahtiajako ja muutoksenhaku Markkinaoikeus ja muutoksenhakuoikeus Oikeusturvan parempi saatavuus Keskittämiseen sisältyvät asiaryhmät PRH:n valituslautakunnassa käsiteltävät muutoksenhakuasiat Teollisoikeudelliset riita-asiat Tekijänoikeudelliset riita-asiat Rikosasiat Toiminimet ja verkkotunnukset Sopimaton menettely elinkeinotoiminnassa ja vahingonkorvaus Turvaamistoimet Asioiden käsittely keskitetyssä oikeuspaikassa Käsittelyn joutuisuuden parantaminen Eri menettelyt PRH:n muutoksenhaku- ja riita-asioille Asioiden yhdistäminen käsittelyssä Loukkaus- ja mitätöintikanteen yhdistäminen Väitemenettelyn muutoksenhakuvaiheen yhdistäminen loukkauskanteeseen33 6. Kokoonpano asioiden käsittelyssä Asiantuntemuksen turvaaminen Nykyiset kokoonpanot ja kelpoisuusvaatimukset Kokoonpanot Ruotsissa ja Tanskassa Asiantuntemus ja tuomarin asema Esteellisyys keskitetyssä oikeuspaikassa Johtopäätökset Ehdotuksen toteuttamisedellytykset ja vaikutukset... 43
10 2 1. Työryhmän asettaminen ja tehtävä 1.1. Tausta Immateriaalioikeudet ja niiden käsittely Immateriaalioikeus suojaa muun muassa tekijänoikeudellisia luomuksia, uusia teknisiä keksintöjä, uusia malleja ja kasvilajikkeita sekä tavaramerkkejä, toiminimiä ja alkuperämerkintöjä. Immateriaalioikeudellinen suoja on määräaikainen yksinoikeus hyödyntää kohteessa sitä, mikä erottaa sen muista. Suojaa kohteelle voi saada joko sellaisenaan, vakiinnuttamalla tai viranomaisen rekisteröinnillä. Immateriaalioikeudet jaetaan tekijänoikeuteen, joka ei edellytä rekisteröintiä, ja teollisoikeuksiin. Teollisoikeuksia ovat patentit, hyödyllisyysmallioikeus, mallioikeus, integroidun piirin piirimallin suoja, kasvinjalostajanoikeus, tavaramerkki, toiminimi, ja maantieteellisten merkintöjen suoja. Laajassa mielessä teollisoikeuksiin kuuluvat myös verkkotunnukset, liikesalaisuudet ja suoja sopimatonta menettelyä elinkeinotoiminnassa vastaan. Rekisteröintiviranomaisena toimii Patentti- ja rekisterihallitus (PRH). Rekisteröinnin hakija voi hakea kielteiseen rekisteröintiratkaisuun muutosta valittamalla PRH:n yhteydessä toimivaan valituslautakuntaan. Kuka tahansa, käytännössä usein yksinoikeuden haltijan kilpailija, voi eräiden oikeuksien osalta määräajassa riitauttaa rekisteröintiratkaisun oikeellisuuden tekemällä väitteen PRH:een. Väitettä koskevaan PRH:n ratkaisuun haetaan myös muutosta valituslautakunnalta. Valituslautakunnan päätökseen on mahdollista hakea edelleen muutosta valittamalla korkeimpaan hallinto-oikeuteen. Yksinoikeuden rekisteröinnin pätevyys, sisältö ja laajuus voidaan rekisteröintimenettelyn jälkeenkin riitauttaa oikeudenkäyntimenettelyssä tai hallinnollisessa menettelyssä vaatimalla oikeuden mitättömäksi julistamista kokonaan tai osittain. Nykyisin patenttia, mallia, tavaramerkkiä, toiminimeä ja eräitä muita teollisoikeuksia koskevien riita- ja pääosin rikosasioiden käsittely on keskitetty Helsingin käräjäoikeuteen. Tekijänoikeutta koskevien riita- ja rikosasioiden käsittelyä ei ole keskitetty, vaan niiden oikeuspaikka määräytyy oikeudenkäymiskaaren 10 luvun ja oikeudenkäynnistä rikosasioissa annetun lain 4 luvun yleisten oikeuspaikkasäännösten mukaan, jolloin oikeuspaikka pääsääntöisesti on joko vastaajan kotipaikka tai rikoksen tekopaikka. Sopimattomasta menettelystä
11 3 elinkeinotoiminnassa annetun lain mukaiset kieltoasiat käsittelee markkinaoikeus, mutta mainittuun lakiin perustuvat vahingonkorvausvaatimukset kuuluvat yleisten tuomioistuinten, ensi asteessa vastaajan kotipaikan käräjäoikeuden, käsiteltäviksi Aikaisempi työryhmämietintö Oikeusministeriö asetti työryhmän, jonka tehtävänä oli selvittää immateriaalioikeusasioiden käsittelyn keskittämistä siten, että immateriaalioikeusasiat käsitellään asialähtöisesti tarkoituksenmukaisessa ratkaisuelimessä ja mahdollisuuksien mukaan kaikki näitä oikeuksia koskevat tai niihin perustuvat vaatimukset käsitellään samassa toimielimessä ja mahdollisimman samanlaisessa menettelyssä. Mietinnössään (Oikeusministeriön työryhmämietintö 2005:2) työryhmä tarkasteli kahta eri tuomioistuinvaihtoehtoa: asioiden keskittämistä joko Helsingin käräjäoikeuden yhteyteen tai markkinaoikeuteen. Työryhmän enemmistö ehdotti immateriaalioikeusasioiden kattavaa keskittämistä patenttituomioistuimeen, jona toimisi Helsingin käräjäoikeus erityiskokoonpanossa. Patenttituomioistuin käsittelisi ensinnäkin kaikki teollisoikeuksia koskevat riita- ja rikosasiat, mukaan lukien kaikki sopimattomasta menettelystä elinkeinotoiminnassa annetun lain mukaiset riita- ja rikosasiat. Toiseksi sen toimivaltaan kuuluisi muutoksenhaku teollisoikeuksia koskevista PRH:n päätöksistä. Kolmanneksi patenttituomioistuin olisi vaihtoehtoinen oikeuspaikka tekijänoikeutta koskevissa riita- ja rikosasioissa. Työryhmän vähemmistön mielestä ei ollut riittävästi perusteita poiketa perustuslaissa säädetystä yleisten tuomioistuinten ja yleisten hallintotuomioistuinten asiallisesta toimivaltajaosta ja ohjata teollisoikeuksia koskevia muutoksenhakuasioita PRH:n päätöksistä yleiseen tuomioistuimeen Ehdotuksesta saatu lausuntopalaute Työryhmän mietinnöstä saatu lausuntopalaute oli siinä määrin ristiriitaista, että asian valmistelua ei voitu suoraan jatkaa. Keskittämisen tarkoitusperät saivat palautteessa sinänsä kannatusta. Kuitenkin erityisesti hallinnollisessa menettelyssä käsiteltyjen, teollisoikeuksia
12 4 koskevien muutoksenhakuasioiden keskittämistä Helsingin käräjäoikeuteen epäiltiin. Hallinnollisten muutoksenhakuasioiden siirtämisestä riita-asioiden kanssa samanlaiseen oikeudenkäynti- ja muutoksenhakumenettelyyn arvioitiin aiheutuvan kustannusten kasvamista ja asioiden käsittelyn viipymistä entisestään. Perustuslaissa säädetystä tuomioistuinorganisaation kahtiajaosta yleisiin ja hallintotuomioistuimiin johtuvista vaatimuksista keskittämiselle esitettiin vastakkaisia näkemyksiä. Elinkeinoelämän keskusliitto EK ja Keskuskauppakamari kannattivat ensin lausunnoissaan työryhmän ehdotusta asioiden keskittämiseksi Helsingin käräjäoikeuteen. Siinä tapauksessa, että markkinaoikeuden asema julkisia hankintoja koskevien riitojen oikeuspaikkana tulee uudelleen harkittavaksi, mainitut lausunnonantajat ovat sittemmin oikeusministeriöön toimittamassaan yhteisessä kirjelmässä kannattaneet immateriaalioikeusasioiden käsittelyn keskittämistä markkinaoikeuteen. Lausunnonantajien mukaan immateriaalioikeusasioiden käsittely tulee keskittää mahdollisimman kattavasti yhteen tuomioistuimeen ja keskittämisen tulisi koskea ainakin hallinnollisia ja riita-asioita. Asioiden käsittelyn keskittäminen yhteen tuomioistuimeen mahdollistaisi asiantuntevan ja nopean käsittelyn sekä lisäisi yritysten oikeusturvaa. Keskittäminen markkinaoikeuteen vahvistaisi kilpailu- ja immateriaalioikeusasioiden kiinteän sidossuhteen huomioon ottamisen tuomioistuinkäsittelyssä ja vahvistaisi markkinaoikeuden asiantuntemusta ja menettelyosaamista. Matti Vanhasen II hallituksen hallitusohjelman mukaan IP-asioiden tuomioistuinkäsittelyä tehostetaan keskittämällä ne näihin asioihin erikoistuneelle tuomioistuimelle, jolle turvataan riittävät resurssit Toimeksianto Oikeusministeriö asetti työryhmän, jonka tehtävänä on selvittää immateriaalioikeusasioiden käsittelyn kehittämisvaihtoehtoja edellä mainitun mietinnön ja siitä saadun lausuntopalautteen pohjalta. Työryhmän tuli selvittää, miten immateriaalioikeusasioiden keskittäminen voitaisiin toteuttaa tarkoituksenmukaisella ja asiantuntemuksen turvaavalla tavalla. Tässä tarkoituksessa työryhmän tuli tarkastella erityisesti seuraavia kysymyksiä:
13 5 1) missä laajuudessa olisi tarkoituksenmukaista keskittää immateriaalioikeusasioiden käsittely, 2) tulisiko immateriaalioikeusasioiden käsittely keskittää Helsingin käräjäoikeuteen vai markkinaoikeuteen, 3) minkä asiaryhmien osalta keskittäminen olisi tarkoituksenmukaista toteuttaa, jos immateriaalioikeusasioiden käsittely keskitettäisiin Helsingin käräjäoikeuteen, 4) minkä asiaryhmien osalta keskittäminen olisi tarkoituksenmukaista toteuttaa, jos immateriaalioikeusasioiden käsittely keskitettäisiin markkinaoikeuteen, 5) mitkä olisivat eri toteuttamisvaihtoehtojen taloudelliset, henkilöstöhallinnolliset, organisatoriset ja yhteiskunnalliset vaikutukset. Työryhmän on asettamispäätöksen mukaan kiinnitettävä huomiota myös mahdollisiin suunnitelmiin muuttaa markkinaoikeuden toimivaltaa. Työryhmän työ on pohjatyötä mahdolliselle lainvalmistelulle Tehtävän suorittamisesta Tehtävässään työryhmä on katsonut välttämättömäksi kuulla laajapohjaisesti immateriaalioikeusasioiden käsittelyyn eri rooleissa osallistuvia asiantuntijoita. Tässä tarkoituksessa työryhmä on kuullut asianajaja Hanna-Maija Eloa, Kristiina Harenkoa, Keijo Heinosta, Rainer Hilliä, linjanjohtaja Eija Nuorlahti-Solarmoa, toiminnanjohtaja Antti Kotilaista, ylituomari Kimmo Mikkolaa, presidentti Pekka Hallbergia ja Pauliine Koskeloa, pääjohtaja Martti Enäjärveä, käräjätuomari, osastonjohtaja Tarja Honkasta, ylitarkastaja Anssi Kartilaa sekä johtaja Jukka Liedestä. Työryhmän tehtävä perustuu asiaa valmistelleen edellisen työtyhmän mietintöön 2005:2. Mainitussa mietinnössä tehtyjä selvityksiä ja arviointeja ei toisteta tässä mietinnössä, vaan tarvittaessa eri kohdin niihin viitataan lyhyesti. Käsillä oleva mietintö on rajattu sellaisiin arviointeihin, jotka joko poikkeavat edellisen työryhmän arvioinneista tai ovat niitä jollakin tavalla tarkentavia.
14 6 2. Nykytila ja tulevaisuuden näkymät 2.1. Nykytila Nykyisin immateriaalioikeusasioiden käsittely on keskitettyä vain osittain. Kaiken kaikkiaan immateriaalioikeusasioita käsitellään kuudessa erilaisessa oikeuspaikassa ja muutoksenhakujärjestyksessä: 1) Helsingin käräjäoikeudessa käsitellään keskitetysti teollisoikeudelliset riita-, turvaamistoimi- ja rikosasiat (hyödyllisyysmalli- ja piirimallioikeuksien mitätöintiasioita lukuun ottamatta). Muutosta haetaan Helsingin hovioikeudelta, ja edelleen korkeimmalta oikeudelta, mikäli korkein oikeus myöntää valitusluvan. 2) Yleisissä tuomioistuimissa käsitellään tekijänoikeudelliset riita-, turvaamistoimi- ja rikosasiat yleisten oikeuspaikka- ja muutoksenhakusäännösten mukaisesti. 3) PRH:ssa käsitellään hyödyllisyys- ja piirimallioikeuksien mitätöintiasiat. PRH:n valituslautakunnassa käsitellään teollisoikeuksia koskevat hallinnolliset muutoksenhakuasiat. Valituslautakunnan ratkaisuun voi hakea muutosta korkeimmalta hallinto-oikeudelta. 4) Markkinaoikeudessa käsitellään sopimattomasta menettelystä elinkeinotoiminnassa annetun lain mukaiset kieltoasiat. Muutosta haetaan korkeimmalta oikeudelta, mikäli korkein oikeus myöntää valitusluvan. Mainittuun lakiin perustuvat vahingonkorvausvaatimukset kuuluvat kuitenkin yleisten tuomioistuinten käsiteltäviksi. 5) Kasvinjalostajanoikeuden rekisteröi kasvilajikelautakunta, jonka ratkaisuun haetaan muutosta hallinto-oikeudelta ja edelleen korkeimmalta hallinto-oikeudelta. 6) Verkkotunnukset myöntää viestintävirasto, jonka ratkaisuun voi hakea muutosta hallintooikeudelta ja edelleen korkeimmalta hallinto-oikeudelta. Lisäksi tulli tutkii immateriaalioikeuksiin kohdistuneita rikoksia. Immateriaalioikeusasioita ei ole missään mainitussa oikeuspaikassa lukumääräisesti paljon. Määrällisesti suurimmat asiaryhmät Helsingin käräjäoikeudessa ja PRH:n valituslautakunnassa ovat patentti- ja tavaramerkkiasiat Muutosnäkymät muissa pohjoismaissa ja EU:ssa Immateriaalioikeusasioiden käsittelylle eri maissa on ominaista niiden jakautuminen hallinnolliseen ja tuomioistuinprosessiin. Oikeuden myöntämisestä päätetään
15 7 hallintoviranomaisessa, jonka ratkaisuun voidaan hakea muutosta joko hallintotuomioistuinten tai yleisten tuomioistuinten linjassa, jos maassa ei ole hallintotuomioistuimia. Rekisteröityä oikeutta koskevat riita-oikeudenkäynnit on tavallisesti keskistetty johonkin yleiseen tuomioistuimeen. Ruotsissa on vuonna 2001 valmistunut selvitys IPR-asioiden käsittelyn uudelleen järjestämiseksi (SOU 2001:33). PRH:n valituslautakuntaa vastaava Patentbesvärsrätten (PBR) poistettaisiin ja sen asiat siirrettäisiin Tukholman käräjäoikeuden osastoon, jossa toimisi erillinen patenttituomioistuin. Patenttituomioistuin käsittelisi patentti- ja muita immateriaalioikeusasioita erillisessä patenttiprosessilain järjestyksessä. Patenttituomioistuin käsittelisi myös patenttilain mukaiset rikosasiat. Haettaessa muutosta patenttituomioistuimen ratkaisuun muutoksenhakuasteita olisi ehdotuksen mukaan periaatteessa kaksi. Patenttituomioistuimen ratkaisusta riita- ja rikosasiassa saisi ehdotuksen mukaan valittaa rajoituksetta patenttiylituomioistuimeen, jona toimisi yksi Svean hovioikeuden osasto. PRH:n valituslautakuntaa vastaavassa PBR:ssä aikaisemmin käsitellyt asiat käsiteltäisiin patenttituomioistuimessa eri tavalla kuin riita- ja rikosasiat. Niiden käsittelyssä noudatettaisiin oikeudenkäymiskaaren (Rättegångsbalken/RB) sijasta tuomioistuinasioiden käsittelystä säädettyä lakia (lag on domstolsärenden, SFS: 1996:241). Se mahdollistaa tavanomaista riita- tai rikosasian käsittelyä kevyemmät menettelymuodot kuten kirjallisen käsittelyn. Tässä järjestyksessä käsitellyissä asioissa muutoksenhakuoikeus olisi kuitenkin varsin rajoitettu. Ruotsista saatujen viimeisten tietojen mukaan IPR-asioiden käsittelyä koskevan uuden lainsäädännön valmistelu jatkuu. Departementspromemorian on määrä valmistua vuoden 2008 alussa. Nyttemmin Ruotsissa harkitaan patentti- ja kasvinjalostusoikeusasioihin mahdollisuutta valittaa rekisteriviranomaisen ratkaisusta suoraan hovioikeuteen valituslupaa edellyttämättä. Muutoin immateriaalioikeudelliset riita- ja rikosasiat sekä muut valitukset rekisteröintiratkaisuista keskitettäisiin johonkin Tukholman alueen käräjäoikeuteen, jonka ratkaisusta valittaminen hovioikeuteen edellyttäisi valituslupaa. Kaikissa tapauksissa hovioikeus ratkaisisi kuitenkin rekisteröintiasiat viimeisenä asteena. Ruotsin elinkeinoelämä (Svenskt Näringsliv) ei kuitenkaan kannata immateriaalioikeusasioiden keskittämistä erilliseen tuomioistuimeen, vaan se pitää parempana niiden käsittelyn yhdistämistä kilpailu- ja
16 8 markkinaoikeudellisten asioiden käsittelyn kanssa samaan oikeuspaikkaan niin, että valitusasteita ei olisi enempää kuin yksi. Tanskassa on vasta toteutettu laaja tuomioistuinlaitosreformi, jossa alioikeuksien (byrett) lukumäärä vähennettiin 82:sta 24:ään. Samassa yhteydessä järjesteltiin uudelleen myös immateriaalioikeusasioiden käsittelyä. Valituslautakunnan (Ankenævnet for Industriel Ejendomsret) asemaan muutoksenhakuasteena rekisteriviranomaisen ratkaisuihin järjestelyllä ei ole puututtu. Kotimaisia tavaramerkki-, malli-, hyödyllisyysmalli-, patentti- ja puolijohdetuotteita koskevat tuomioistuinasiat käsitellään ensimmäisenä asteena joko alioikeudessa (byrett) tai erityistuomioistuimena toimivassa meri- ja kauppaoikeudessa (Søog Handelsretten), jossa käsitellään myös ulkomaisia liittymiä sisältävät asiat. Tekijänoikeudet ja markkinaoikeudelliset asiat käsitellään kuitenkin alioikeudessa. Muut immateriaalioikeudelliset asiat käsitellään alioikeudessa kuitenkin vain jos asianosaiset ovat siitä yksimielisiä. Toisen asianosaisen vaatimuksesta alioikeuden on siirrettävä asia meri- ja kauppaoikeuden käsiteltäväksi. Alioikeudesta voidaan valittaa toiseen asteeseen (landsret) ja siitä korkeimpaan oikeuteen, mikäli valituslupalautakunta (processbevillingsnævnet) myöntää valitusluvan. Meri- ja kauppaoikeudesta valitetaan suoraan korkeimpaan oikeuteen edellyttämättä valituslupaa. Tanskassa asioiden käsittelyä ei ole keskitetty samassa laajuudessa kuin Ruotsissa on suunniteltu. Tanskassa valituslautakunta on säilytetty. Riita-asioissakin on vaihtoehtoisia oikeuspaikkoja. Immateriaalioikeusasioita on kuitenkin keskitetty erityistuomioistuimena toimivaan meri- ja kauppaoikeuteen, jossa käsitellään myös kilpailu- ja edelleen tiettyjä markkinaoikeudellisia asioita. Norjassa ei ole vielä vireillä vastaavia hankkeita. Norjan oikeusministeriö suunnittelee kuitenkin aloittavansa immateriaalioikeusasioiden käsittelyn arvioinnin vuonna Euroopan Unionissa tavaramerkeillä ja malleilla on yhteisötason järjestelmät, joissa yhdellä hakemuksella voi saada suojan koko EU:n alueella. Hakumenettely on keskitetty sisämarkkinoilla toimivaan yhdenmukaistamisvirastoon (OHIM). Virasto käsittelee oikeuksien rekisteröinnin sekä menettämis- ja mitätöintivaatimukset. Näistä ratkaisuista tehdyt väitteet ratkaisee ensimmäisenä asteena OHIM, jonka ratkaisusta voi valittaa OHIM:n valituslautakuntaan ja edelleen yhteisöjen ensimmäisen asteen tuomioistuimeen. Samanlaista
17 9 yhdenmukaisuutta tavoitellaan ehdotuksella asetukseksi yhteisöpatentista. Asian käsittely ei ole kuitenkaan edennyt. Tällä hetkellä suunnitellaan keskitettyä eurooppalaista patenttioikeudenkäyntijärjestelmää. Aineellista patenttioikeutta on Euroopassa harmonisoitu pääasiassa Euroopan patenttisopimuksella (EPC), joka on yhteisöstä riippumaton kansainvälinen sopimus. Euroopan patenttivirasto (EPO) myöntää eurooppapatentin, joka antaa hakemuksessa nimetyissä kohdevaltioissa rekisteröinnin jälkeen saman suojan kuin kansallinen patentti. Euroopan patenttivirasto käsittelee vain väitteet myönnettyä eurooppapatenttia vastaan sekä patentinhaltijan rajoitukset eurooppapatentin suojapiiriin. Viraston ratkaisuun voidaan hakea muutosta sen valituslautakunnalta, jonka ratkaisu voidaan eräin edellytyksin saada uudelleen arvioitavaksi laajennetussa lautakunnassa. Eurooppapatenttien loukkaus- ja mitätöintikanteet käsitellään kansallisissa tuomioistuimissa, joiden ratkaisun oikeusvaikutukset rajoittuvat kyseiseen maahan. Nykyisen järjestelmän heikkoutena ovat ensiksikin oikeudenkäyntien vaatimat kustannukset, sillä samaa eurooppapatenttia koskevia rinnakkaisia oikeudenkäyntejä voi olla vireillä useassa maassa samanaikaisesti. Toiseksi, eri maiden tuomioistuimet tulkitsevat Euroopan patenttisopimuksen perusteita patentin mitätöimisestä toisistaan riippumatta. Saman patentin pätevyydestä voidaan eri maiden tuomioistuimissa päätyä vastakkaisiin ratkaisuihin. Neuvotteluja keskitetyn oikeudenkäyntijärjestelmän perustamisesta eurooppapatenttiriitoja varten on käyty niin Euroopan unionin kuin Euroopan patenttijärjestön piirissä jo useita vuosia. Komissio antoi huhtikuussa 2007 patenttitiedonannon, jossa tavoitteeksi asetettiin sellainen oikeudenkäyntijärjestelmä, joka kattaisi eurooppapatenttien lisäksi mahdollisesti perustettavan yhteisöpatentin. Eurooppalaisen patenttioikeudenkäyntijärjestelmän rakenteeksi on esitetty eri vaihtoehtoja. Yhteistä niille on, että järjestelmä perustuisi alueellisiin ensimmäisen asteen tuomioistuimiin, jotka olisivat nykyisiä patenttiasioita käsitteleviä kansallisia tuomioistuimia, mutta jotka toimisivat keskitetyssä järjestelmässä sen aluejaostoina. Järjestelmää varten perustettaisiin lisäksi keskusjaosto, jonka yksinomaiseen toimivaltaan ensimmäisenä asteena kuuluisivat patentin pätevyyden arviointi ainakin puhtaiden mitätöintikanteiden osalta. Yhteistä näkemystä siitä, tulisiko aluejaostollakin olla toimivaltaa patentin pätevyyskysymyksissä
18 10 esimerkiksi loukkauskanteen käsittelyn yhteydessä tehtyjen mitätöintivaatimusten osalta, ei ole vielä saavutettu. Muutoksenhaku ensimmäisen asteen ratkaisuihin olisi keskitetty. Sen organisointitapa on kuitenkin vielä epäselvä Nykytilan arviointi Immateriaalioikeusjärjestelmälle on ominaista sen organisatorinen jakautuminen rekisteriviranomaisiin ja yleisiin tuomioistuimiin. Rekisteriviranomainen joko myöntää haetun yksinoikeuden tai ei sitä myönnä tai kumoaa sen väitteen tai mitätöinnin johdosta. Muutoksenhaussa rekisteriviranomaisen ratkaisuun oikeussuojaa annetaan hallintolainkäyttöjärjestyksessä. Yleisissä tuomioistuimissa annetaan oikeussuojaa oikeuden loukkaamis- ja mitätöintitilanteissa riita- tai rikosasioiden käsittelyjärjestyksessä. Samasta immateriaalioikeudesta johtuvia oikeussuojatarpeita samoille asianosaisille voidaan nykyisin käsitellä samanaikaisesti molemmilla puolilla tätä organisatorista jakoa. Tästä aiheutuu viivytyksiä asian käsittelyyn esimerkiksi, jos tuomioistuimessa käsiteltävä kanne on lykättävä odottamaan rekisteriviranomaisen lainvoimaista ratkaisua oikeuden rekisteröitävyydestä tai pätevyydestä. Yhteiskunnan ja asianosaisten resursseja ei käytetä tarkoituksenmukaisesti, jos oikeussuojaa annetaan samoille asianosaisille eri oikeussuojamuodoissa eri oikeuspaikoissa samanlaisten vaatimusten, perusteiden ja todistelun perusteella. PRH:n valituslautakunnassa käsiteltävissä asioissa otetaan kantaa hyvin samantyyppisiin kysymyksiin samanlaisen aineiston pohjalta kuin immateriaalioikeutta koskevissa riita-asioissa Helsingin käräjäoikeudessa. Kun samaa oikeutta koskevat asiat ovat vireillä eri oikeuspaikoissa, niitä ei voida yhdistää samaan oikeudenkäyntiin keskitettyyn käsittelyyn niiden sisällöllisen yhtäpitävyyden perusteella, vaan eri instanssien ristiriitaisten ratkaisujen riskin vuoksi asiat on käsiteltävä erikseen ja peräkkäin. Organisatorisesta kahtiajaosta on seurauksena myös asiantuntemuksen pirstoutuminen eri puolille tätä jakoa. Suunnitelma eurooppalaiseksi yhtenäiseksi patenttioikeudenkäyntijärjestelmäksi edellyttäisi toteutuessaan kansallisten voimavarojen keskittämistä samaan oikeuspaikkaan, joka voisi toimia suunniteltuna aluejaostona. Asiantuntemuksen kokoamisella ja antamalla erimuotoista oikeussuojaa samassa oikeuspaikassa voitaisiin saavuttaa tehokkuutta ja synenergiaetuja. Tämä puolestaan
19 11 nopeuttaisi asioiden käsittelyä. Asioiden käsittelyn nykyinen rakenne johtaa siihen, että käsittely Helsingin käräjäoikeudessa ja PRH:n valituslautakunnassa voi kestää kohtuuttoman kauan Keskittämisen tavoite Vaikka immateriaalioikeudellisten asioiden lukumäärät eivät ole suuria, niiden käsittely ja ratkaiseminen on vaativaa ja edellyttää erityistä asiantuntemusta. Kahden teknisen ratkaisun tai mallin tai merkin välisen eron merkityksen arviointiin ei ole olemassa objektiivista tulkintavälinettä. Siksi arvioinnissa sovelletaan kansallisesti, pohjoismaisesti ja kansainvälisesti kehittyneitä tulkintaperiaatteita, jotka eivät sellaisenaan ilmene ko. teollisoikeutta koskevasta lainsäädännöstä. Näiden tulkintaperiaatteiden syvällinen ymmärrys on saavutettavissa vain kokemuksen kautta. Käytettävissä tulisi olla riittävästi sekä immateriaalioikeudellista erityisasiantuntemusta että teknistä asiantuntemusta. Menettelyn tulee olla ennustettava, joutuisa ja taloudellinen niin, että oikeudenkäynnin osapuolten tosiasialliset mahdollisuudet saada oikeusjärjestyksen mukaista oikeutta tulevat turvatuiksi. Asioiden vähäinen volyymi tarkoittaa, että ratkaisujen laatutasoa ei voida varmistaa eikä parantaa, ellei ratkaisutoimintaa ja asiantuntemusta keskitetä mahdollisimman suuressa määrin samaan oikeuspaikkaan. Vaativissa asioissa on korostetun tärkeää, että laadukas ratkaisu saadaan jo käsiteltäessä asiaa ensimmäisen kerran niin, että tarve muutoksenhaulle olisi mahdollisimman vähäinen. Tämä voidaan saavuttaa keskittämällä asiantuntemus ratkaisutoiminnassa samaan oikeuspaikkaan. Tuomioistuimena keskitetty oikeuspaikka voisi olla kilpailukykyinen vaihtoehtoisiin riitojen ratkaisumenettelyihin nähden edellyttäen, että asioiden käsittely on joutuisaa ja ratkaisujen laatutaso korkea jo ensimmäisessä asteessa. Samaa oikeutta koskeviin ristiriitaisiin ratkaisuihin eri oikeuspaikoissa ei tarvitsisi enää varautua samalla kun oikeuskäytäntö muutoinkin yhdenmukaistuisi. Immateriaalioikeuksilla on kasvava taloudellinen merkitys kansantaloudessa ja kansainvälisessä yritystoiminnassa. Euroopan yhteisössä suunnitteilla olevassa patenttioikeudenkäyntijärjestelmässä kansallisena tavoitteena on saada aluejaosto myös Suomeen. Suomalaisten yritysten etu vaatii, että eurooppapatentteja ja mahdollisia yhteisöpatentteja koskevia riitoja voitaisiin käsitellä myös paikallisesti. Suomalaisen
20 12 aluejaoston tulee olla kansainvälisesti kilpailukykyinen toimija, mikä tarkoittaa yhtäältä sitä, että tämä keskitetty oikeuspaikka kykenee käsittelemään korkeatasoisesti sen ratkaistaviksi tulevat eurooppalaiset patenttiriidat, ja toisaalta sitä, että sen suomalaiset tuomarit voivat tulla nimitetyiksi mahdollisen keskusjaoston tuomareiksi. Kotimaisten tuomareiden kelpoisuus kansainvälisiin tehtäviin voidaan taata vain luomalla hyvät edellytykset asiantuntemuksen karttumiselle kotimaisissa tehtävissä. Keskittämisessä keskeinen haaste on edellä selostettu organisatorinen kahtiajako. Ruotsissa tarkoituksena on sen purkaminen ja rekisteröintiasioita koskeva muutoksenhaun siirtäminen riita-asioiden kanssa samaan yleiseen tuomioistuimeen. Myös Suomessa keskeisessä asemassa ovat PRH:n valituslautakunnassa käsiteltävät asiat. Niitä on määrällisesti enemmän kuin Helsingin käräjäoikeudessa käsiteltäviä riita-asioita. Keskittämisellä tavoiteltavia edellä selostettuja hyötyjä ei voida saavuttaa, elleivät nämä asiat tai ainakin olennainen osa niistä sisältyisi keskittämiseen. Keskittämisen ydinongelma onkin, mihin oikeuspaikkaan juuri PRH:n valituslautakunnassa käsiteltävät asiat ovat siirrettävissä ja missä laajuudessa ne on sinne siirrettävä Keskittämisen vaihtoehdot Ratkaisuvaihtoehtoina ovat asioiden keskittämisen lisääminen nykyisestä tai luopuminen enemmistä keskittämistoimista, kun teollisoikeuksien tuomioistuinkäsittely on jo varsin pitkälle keskitetty Helsingin käräjäoikeuteen. Viimeksi mainittu vaihtoehto ei voisi kuitenkaan tarkoittaa puuttumattomuutta asioiden käsittelyn nykyiseen tilaan. Työryhmä on kuullut laajan joukon asiantuntijoita, jotka osallistuvat immateriaaliasioiden käsittelyyn. Yksisuuntainen sanoma on ollut, että asioiden käsittelyyn on saatava kohennusta parantamalla asiantuntemusta ja lyhentämällä käsittelyaikaa. Tässäkin vaihtoehdossa tarvitaan siis määrätietoisia kehittämistoimia niin PRH:n valituslautakunnassa kuin Helsingin käräjäoikeudessa, jossa tällaisiin toimiin on jo ryhdytty. Keskittämisen lisäämisen vaihtoehtoina Helsingin käräjäoikeus ja markkinaoikeus ovat lähtökohdiltaan varsin erilaisia. Helsingin käräjäoikeus on suuri yksikkö. Siinä toimii runsaat 80 tuomaria, jotka osastolla määräajan toimittuaan siirtyvät johonkin toiseen osastoon eri oikeudenalan tehtäviin. Teollisoikeudelliset riita- ja rikosasiat sekä turvaamistoimet, kilpailuoikeudelliset riita-asiat sekä sopimatonta menettelyä elinkeinotoiminnassa koskevat
21 13 riita- ja rikosasiat on keskitetty kolmannelle osastolle, jossa toimii 11 tuomaria. Patenttiasiat on osastolla keskitetty kuudelle tuomarille. Helsingin käräjäoikeuteen on keskitetty eurooppapatenttia koskevat asiat ja se toimii myös yhteisön tavaramerkki- ja mallioikeustuomioistuimena. Markkinaoikeus on erityistuomioistuin, joka on varta vasten perustettu käsittelemään ainoastaan markkinaoikeudellisia, kilpailuoikeudellisia ja julkisia hankintoja koskevia asioita. Markkinaoikeudessa toimii viisi vakinaista tuomaria ja heitä avustaa neljä lainoppinutta valmistelijaa. Markkinaoikeuden ruuhkien purkamiseksi tuomioistuimeen on saatu määräaikaisia tuomareita ja valmistelijoita niin, että vuoden 2008 alkaessa tuomioistuimessa on yhteensä 11 tuomaria ja kahdeksan valmistelijaa. 3. Yleisiä reunaehtoja 3.1. Perustuslaista ja kansainvälisistä sitoumuksista johtuvat vaatimukset Arvioitaessa IPR-asioiden käsittelyn keskittämisvaihtoehtoja on otettava huomioon perustuslain asettamat vaatimukset vaihtoehtoon sisältyvälle muutoksenhakujärjestelmälle. Perustuslaki asettaa keskittämiselle muutoksenhakujärjestelmänä vaatimuksia kahdesta eri suunnasta. Ensinnäkin perustuslakiin kirjattu tuomioistuinorganisaation kahtiajako yleisiin ja hallintolainkäyttötuomioistuimiin voi rajoittaa sääntelyä harkittaessa muutoksenhakua PRH:n tekemistä ratkaisuista. Toiseksi perustuslaki turvaa muutoksenhakuoikeuden perusoikeutena. Tämä asettaa keskittämiselle omat vaatimuksensa riippumatta siitä, miten organisatorisesta kahtiajaosta johtuviin vaatimuksiin suhtaudutaan Tuomioistuinorganisaation kahtiajako ja muutoksenhaku Tuomioistuinorganisaation kahtiajako yleisiin tuomioistuimiin ja hallintotuomioistuimiin ilmenee tuomioistuimia koskevasta perussäännöksestä perustuslain 98 :stä. Sen 1-3 momentin mukaan yleisiä tuomioistuimia ovat korkein oikeus, hovioikeudet ja käräjäoikeudet. Yleisiä hallintotuomioistuimia ovat korkein hallinto-oikeus ja alueelliset hallinto-oikeudet. Tuomiovaltaa erikseen määrätyillä toimialoilla käyttävistä erityistuomioistuimista säädetään lailla. Perustuslain 99 :n 1 momentin mukaan ylintä
22 14 tuomiovaltaa riita- ja rikosasioissa käyttää korkein oikeus sekä hallintolainkäyttöasioissa korkein hallinto-oikeus. Eduskunnan perustuslakivaliokunta on käytännössään pitänyt valitustien ohjaamista hallintoviranomaisen päätöksestä yleiseen tuomioistuimeen poikkeuksellisena järjestelynä, kun otetaan huomioon perustuslain 98 ja 99 :n säännökset tuomioistuinlaitoksen perusrakenteesta ja tuomioistuinten tehtävistä (PeVL 32/2005, 4/2005, 9/2001, 12/2001 ja 54/2001). Tällaisen poikkeuksellisen järjestelyn perustuslakivaliokunta on katsonut perustelluksi seuraavanlaisten ehdotusten kohdalla: Hallituksen esityksessä 13/2001 vp. laiksi rangaistusten täytäntöönpanosta annetun lain muuttamisesta ja eräiksi siihen liittyviksi laeiksi ehdotettiin rangaistusten täytäntöönpanosta annettua lakia muutettavaksi niin, että rangaistuksen tosiasialliseen pituuteen vaikuttavista vankilaviranomaisen harkinnanvaraisista päätöksistä voidaan valittaa ensi asteessa käräjäoikeuteen. Perustuslakivaliokunta piti ehdotusta edellä selostetulla tavalla poikkeuksellisena järjestelynä. Ehdotus oli kuitenkin perusteltu, koska kyseiset vankilaviranomaisen päätökset vaikuttavat rangaistuksen tosiasialliseen pituuteen. Perustuslain 7 :n 3 momentin mukaan tuomioistuin määrää rangaistuksen, joka sisältää vapaudenmenetyksen. Tämän kanssa oli johdonmukaista, että muutoksenhaku täytäntöönpanovaiheessa tehtäviin, rangaistuksen pituuteen vaikuttaviin hallintopäätöksiin suunnataan siihen tuomioistuinlinjaan, jossa varsinaiset vankeusrangaistuksetkin määrätään (PeVL 9/2001, s. 2/II 3/I). Hallituksen esityksessä 192/2001 vp. laiksi säilöön otettujen ulkomaalaisten kohtelusta ja säilöönottoyksiköstä sekä laiksi ulkomaalaislain muuttamisesta ehdotettiin, että säilöönottoyksikössä tehtyihin säilöön otetun vapauksia rajoittaviin päätöksiin haettaisiin muutosta valittamalla käräjäoikeuteen. Perustuslakivaliokunta piti valitustien ohjaamista hallintoviranomaisen päätöksestä käräjäoikeuteen edellä selostetulla tavalla poikkeuksellisena järjestelynä. Kyseisessä tapauksessa oli kuitenkin perusteet ohjata säilössä pidon aikaisia oikeuksia koskevat valitukset samalle tuomioistuinlinjalle, jossa käsitellään myös kysymys säilöön ottamisesta (PeVL 54/2001, s.5/ii). Hallituksen esityksessä 77/2005 vp. laeiksi aluksista aiheutuvan ympäristön pilaantumisen ehkäisemisestä annetun lain ja sakon täytäntöönpanosta annetun lain 1 :n muuttamisesta ehdotettiin öljypäästömaksua seuraamukseksi päästökiellon rikkomisesta vesialueilla. Muutosta rajavartiolaitoksen määräämään öljypäästömaksuun ehdotettiin haettavaksi Helsingin käräjäoikeudessa toimivalta merioikeudelta. Perustuslakivaliokunta luonnehti öljypäästömaksun hallinnolliseksi seuraamukseksi. Ehdotuksessa hallintovalitustiestä poikkeamista perusteltiin muun muassa tuomioistuimen merioikeudellisella erityisasiantuntemuksella. Koska samasta öljypäästöstä voidaan määrätä sekä rikosoikeudellinen että hallinnollinen seuraamus,
23 15 ehdotuksessa pidettiin perusteltuna, että molempien seuraamuksien tuomioistuinkäsittely tapahtuu saman tuomioistuinlinjan piirissä. Koska ehdotettuun sääntelyyn ei liittynyt oikeusturvaongelmia, perustuslakivaliokunta katsoi, ettei se tässä tapauksessa ollut ongelmallista perustuslain 21 :n tai perustuslain 98 ja 99 :n näkökulmasta (PeVL 32/2005 vp. 4/I-II). Selostetuista lausunnoista on pääteltävissä, että valitustie voidaan ohjata hallintoviranomaisen päätöksestä yleiseen tuomioistuimeen ainakin, jos hallintoviranomaisen yksittäinen ratkaisu liittyy tai vaikuttaa yleisessä tuomioistuimessa muutoin käsiteltävään asiaan. Sen sijaan seuraavassa ehdotuksessa perustuslakivaliokunta ei pitänyt mahdollisena ohjata valitustietä hallintoviranomaisen ratkaisusta markkinaoikeuteen ja siitä korkeimpaan oikeuteen: Hallituksen esityksessä 137/2004 vp. laeiksi arvopaperimarkkinalain ja eräiden siihen liittyvien lakien muuttamisesta ehdotettiin muun ohella Rahoitustarkastuksesta annettuun lakiin säännökset kahdesta uudesta hallinnollisesta seuraamuksesta: Rahoitustarkastuksen määräämästä rikemaksusta ja markkinaoikeuden Rahoitustarkastuksen esityksestä määräämästä seuraamusmaksusta. Rikemaksuun määrätty voi saattaa Rahoitustarkastuksen päätöksen markkinaoikeuden käsiteltäväksi. Hallinnollista seuraamusta koskevan asian käsittelyssä olisi markkinaoikeudessa noudatettu oikeudenkäymiskaaren 8 luvun säännöksiä hakemusasioiden käsittelystä. Markkinaoikeuden ratkaisuun olisi saanut hakea muutosta valittamalla korkeimpaan oikeuteen, jos korkein oikeus myöntää valitusluvan. Perustuslakivaliokunta ymmärsi valituksen hallintoviranomaisen päätökseen määrätä hallinnollinen seuraamus hallintolainkäyttö- eikä riita- tai rikosasiaksi. Lainsäädäntökäytännössä valitustie tällaisissa asioissa on(kin) ollut tapana ohjata korkeimpaan hallinto-oikeuteen. Kun muutoksenhaun kohteena oli julkisen vallan käyttöön perustuva päätös hallinnollisen seuraamuksen määräämisestä, oli asian käsittelyyn sovellettava hallintolainkäyttölakia. Perustuslakivaliokunta edellytti, että sääntelyä tarkistetaan niin, että viranomaisen päätökseen haetaan muutosta markkinaoikeudelta siten kuin hallintolainkäyttölaissa säädetään ja että markkinaoikeuden päätökseen haetaan muutosta niin ikään hallintolainkäyttölaissa säädetyllä tavalla eli valittamalla korkeimpaan hallinto-oikeuteen. Johtopäätöksiä Perustuslakivaliokunnan käsittelemissä tapauksissa on ollut kysymys tilanteista, joissa täysin uusille oikeussuojajärjestetyille on täytynyt löytää paikka olemassa olevista muutoksenhakuorganisaatioista. Muutoksenhaku PRH:n immateriaalioikeuden rekisteröintiä koskevaan
24 16 hakemukseen tai väitteeseen antamaan ratkaisuun on sen sijaan jo vakiintuneesti säännelty hallintotuomioistuinlinjaan kuuluvana. Kysymys on silloin siitä, voitaisiinko se perustuslain estämättä siirtää yleisten tuomioistuinten linjaan. Työryhmä katsoo, että PRH:n päätöstä koskevan muutoksenhaun siirtäminen yleisille tuomioistuimille ei olisi perusteltavissa perustuslakivaliokunnan tähänastisen käytännön perusteella. Tähänastisessa käytännössä poikkeuksellisena perusteena ohjata valitustie hallintoviranomaisen päätöksestä yleiseen tuomioistuimeen on nimittäin pidetty sitä, että viranomaisen yksittäinen ratkaisu liittyy tai vaikuttaa yleisessä tuomioistuimessa muutoin käsiteltävään asiaan. PRH:n valituslautakunnassa käsiteltäviltä asioilta samanlainen asiakohtainen välttämätön liityntä yleisessä tuomioistuimessa käsiteltävään asiaan puuttuu. Oikeuden hakijan PRH:n kielteistä päätöstä koskevalla hallintovalituksella liityntää ei voi olla, koska kanneoikeus tuomioistuimessa edellyttää, että oikeus on viranomaisen ratkaisulla perustettu. Sen sijaan väitteeseen annettuun ratkaisuun tehdyllä valituksella liityntä voi olla, mutta viranomaisen ratkaisun ja tuomioistuinasian välinen liityntä ei ole samalla tavalla välttämätön kuin perustuslakivaliokunnan käsittelemissä tapauksissa, koska liityntä syntyy ainoastaan niissä tapauksissa, joissa kanneoikeutta tosiasiallisesti käytetään. Perustuslaista johtuvat syyt vaikeuttavat Helsingin käräjäoikeuden valitsemista sellaiseksi oikeuspaikaksi, johon muutoksenhaku rekisteröintiviranomaisen ratkaisusta voitaisiin ongelmitta ohjata. Mainittakoon, että oikeustila Suomessa poikkeaa tässä suhteessa merkittävästi tilanteesta Ruotsissa. Ruotsissa valitustien ohjaamista hallintoviranomaisen ratkaisuista yleiseen tuomioistuimeen ei ole pidetty ongelmallisena, vaikka maassa onkin erilliset hallintotuomioistuimet. Ruotsin perustuslaissa (Regeringsformen/RF) mainitaan ylin yleinen tuomioistuin (Högsta domstolen) ja ylin hallintotuomioistuin (Regeringsrätten) sääntelemättä lähemmin niiden käsittelemiä asioita (RF 11 kap. 1-5 ). Suomen perustuslain 99 :n 1 momentissa on sen sijaan edellä selostetulla tavalla säännelty korkeimman oikeuden ja korkeimman hallinto-oikeuden käsiteltäviksi kuuluvista asioista. Yleiseen tuomioistuimeen ei voida ohjata muutoksenhakua hallintoasioissa, koska hallintolainkäyttöasioissa ylin tuomiovalta perustuslain mukaan kuuluu korkeimmalle hallinto-oikeudelle. Markkinaoikeus sen sijaan ei ole yleinen tuomioistuin, vaan erityistuomioistuin, jossa käsiteltävistä asioista voidaan perustuslain mukaan säätää lailla.
25 Markkinaoikeus ja muutoksenhakuoikeus Markkinatuomioistuin toimii nykyisin muutoksenhakutuomioistuimena hallintoviranomaisen ratkaisuihin kilpailu- ja hankinta-asioissa. Näissä asioissa muutosta markkinaoikeuden ratkaisuun haetaan korkeimmalta hallinto-oikeudelta. Markkinaoikeudellisissa asioissa muutosta markkinaoikeuden ratkaisuihin haetaan sen sijaan korkeimmalta oikeudelta. Markkinaoikeus toimii siis nykyisin molemmilla puolilla perustuslaissa omaksuttua tuomioistuinorganisaation kahtiajakoa. Markkinaoikeudellisissa asioissa markkinaoikeuden ratkaisuun saa hakea muutosta korkeimmalta oikeudelta vain, jos korkein oikeus myöntää asiassa valitusluvan. Perustuslain 21 :n 2 momentin mukaan oikeudenmukaisen oikeudenkäynnin takeisiin kuuluu oikeus hakea muutosta, mikä turvataan lailla. Markkinaoikeutta perustettaessa tähän nimenomaiseen näkökohtaan ei asianomaisia lakeja säädettäessä kiinnitetty huomiota. Eduskunnan lakivaliokunta kylläkin pyysi HE:stä 105/2001 markkinaoikeuslaiksi ja siihen liittyväksi lainsäädännöksi perustuslakivaliokunnalta lausuntoa siinä ehdotetuista muutoksenhakujärjestelyistä. Lakivaliokuntaa askarrutti lähinnä ehdotetun muutoksenhakujärjestelmän kaksijakoisuus, jossa kilpailu- ja hankinta-asioissa haetaan muutosta KHO:lta ja markkinaoikeudellisissa asioissa KKO:lta (LaVM 23/2001, s. 3). Lausunnossaan perustuslakivaliokunta ei kuitenkaan lausunut mitään ehdotetusta muutoksenhakusääntelystä, vaan ainoastaan asioiden käsittelyn julkisuudesta markkinaoikeudessa (PeVL 35/2001). Lakivaliokunta päätyi edellä mainitussa mietinnössään pitämään ehdotettua kaksijakoista muutoksenhakujärjestelyä tarkoituksenmukaisena ja asioiden oikeudellista luonnetta vastaavana. Muutoksenhakusääntelyn mahdollisiin perustuslaillisiin ongelmiin ei ilmeisesti tuossa vaiheessa kiinnitetty huomiota, koska uudistuksella joka tapauksessa lisättiin muutoksenhakumahdollisuuksia aikaisempaan nähden. Tätä perusteltiin HE:ssä nimenomaan perusoikeusnäkökohdilla (HE 105/2001 vp., s. 38/II) Markkinaoikeuden edeltäjän, markkinatuomioistuimen, ratkaisuihin ei nimittäin pääsääntöisesti ollut saanut hakea muutosta lainkaan.
LAUSUNTOJA JA SELVITYKSIÄ 2008:15 IPR-asioiden tuomioistuinkäsittelyn keskittäminen Lausuntotiivistelmä OIKEUSMINISTERIÖN LAUSUNTOJA JA SELVITYKSIÄ 2008:15 IPR-asioiden tuomioistuinkäsittelyn keskittäminen
KIRJALLINEN KYSYMYS 474/2005 vp Immateriaalioikeuksia koskevien asioiden oikeuskäsittely Eduskunnan puhemiehelle Oikeusministeriön asettama työryhmä on selvittänyt aineettomia eli immateriaalioikeuksia
Hallituksen esitys Eduskunnalle seulontamenettelyä hovioikeudessa koskevien oikeudenkäymiskaaren
1 Hallituksen esitys Eduskunnalle seulontamenettelyä hovioikeudessa koskevien oikeudenkäymiskaaren säännösten muuttamiseksi ESITYKSEN PÄÄASIALLINEN SISÄLTÖ Esityksessä ehdotetaan muutettavaksi valitusasian
Korkein hallinto-oikeus Hallintoneuvos, OTT Eija Siitari Eduskunnan lakivaliokunnalle
Korkein hallinto-oikeus Hallintoneuvos, OTT Eija Siitari 13.10.2016 Eduskunnan lakivaliokunnalle Hallituksen esitys Eduskunnalle eräiden hallintoasioiden muutoksenhakusäännösten tarkistamiseksi työ- ja